paragraph_text: U natjecateljskom programu se istaknuo Ray Ewry iz SAD-a, koji je pobjedom u dvije discipline skokova iz mjesta (vis, dalj) nastavio dominaciju u tim sportovima s prethodna dva izdanja Igara. Još je zapažen bio nastup njegovog sunardonjaka Paula Pilgrima, koji je pobijedio u utrkama na 400 i 800 metara. Billy Sherring iz Kanade je ozbiljno pristupio pripremama za maraton, te je preselio u Grčku dva mjeseca prije Igara da se navikne na lokalne uvjete. To mu je očito pomoglo, te je pobijedio iako nije spadao u krug favorita.